Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 1 Pv 391/11/3307	Prievidza, 26.7.2012
EEČ : 2-27-56-2012

U Z N E S E N I E

Trestná vec:	obvinená XXXXX 
Prečin:	

Rozhodol: 	prokurátorka Okresnej prokuratúry Prievidza
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
hoci jej zo  Zákona o rodine vyplýva povinnosť starať sa o výživu svojich detí  Chiary XXXXX narodenej XXXXX, Carmen XXXXX narodenej XXXXX a XXXXX, narodeného XXXXX a XXXXX súdu v Prievidzi sp. zn.  13P/253/2010 z 28. 9. 2010, právoplatným 13. 11. 2010 bola zaviazaná prispievať na výživu dcér spolu  sumou vo výške 60 eur s účinnosťou od 1. 7. 2010, XXXXX súdu v Prievidzi sp. zn. 13 P/453/2008 z 28. 9. 2010, právoplatným 29. 4. 2011 bola zaviazaná prispievať na výživu syna sumou vo výške 40 eur, s účinnosťou od 1. 10. 2010, v obidvodh prípadoch vždy do 20. dňa v mesiaci do rúk starej matky detí XXXXX, v období od 1. 7. 2010 v Prievidzi sa plneniu vyživovacej povinnosti úmyselne vyhýbala tým, že nemala vážny záujem o prácu, nikde nepracovala, nezaevidovala sa na UPSVaR a nepožiadala o sprostredkovanie práce, čím  zostala dlhovať za uvedené obdobie na výživnom  XXXXX sumu 2.340 eur
lebo zanikla trestnosť činu
Odôvodnenie:
Poverený príslušník Okresného riaditeľstva PZ, Obvodnho oddelenia PZ v Prievidzi uznesením číslo ORP-1101/PD-PD-2011 dňa 21. 4. 2011 začal trestné stíhanie a uznesením z 21. 6. 2011 vzniesol obvinenie XXXXX za prečin zanedbania povinnej výživy podľa § 207 odsek 2  Tr. zák. na tom skutkovom základe ,že hoci jej zo  Zákona o rodine vyplýva povinnosť starať sa o výživu svojich detí  Chiary XXXXX narodenej XXXXX, Carmen XXXXX narodenej XXXXX a XXXXX, narodeného XXXXX a XXXXX súdu v Prievidzi sp. zn.  13P/253/2010 z 28. 9. 2010, právoplatným 13. 11. 2010 bola zaviazaná prispievať na výživu dcér spolu  sumou vo výške 60 eur s účinnosťou od 1. 7. 2010, XXXXX súdu v Prievidzi sp. zn. 13 P/453/2008 z 28. 9. 2010, právoplatným 29. 4. 2011 bola zaviazaná prispievať na výživu syna sumou vo výške 40 eur, s účinnosťou od 1. 10. 2010, v obidvodh prípadoch vždy do 20. dňa v mesiaci do rúk starej matky detí XXXXX, v období od 1. 7. 2010 v Prievidzi sa plneniu vyživovacej povinnosti úmyselne vyhýbala tým, že nemala vážny záujem o prácu, nikde nepracovala, nezaevidovala sa na UPSVaR a nepožiadala o sprostredkovanie práce, čím  zostala dlhovať za uvedené obdobie na výživnom  XXXXX sumu 2.340 eur. Obvinená XXXXX bola v rámci vyšetrovania  upozornená, že skutok bude ďalej kvalifikovaný ako prečin zanedbania povinnej výživy podľa § 207 odsek 2, odsek 3 písmeno b Tr. zák, s poukazom na ustanovenie § 138 písmeno j Tr. zák.  Vykonaným dokazovaním bolo preukázané, že obvinená svojím konaním naplnila zákonné znaky predmetného prečinu. Obvinená XXXXX si však vyživovaciu povinnosť dodatočne v celom rozsahu splnila, dňa 29. 6. 2012 zaslala svojej matke XXXXX 220 eur, dňa 4. 7. 2012 sumu 200 eur, dňa 11. 7. 2012 sumu 500 eur a dňa 12. 7. 2012 jej zaslala po príbuznom z Talianska sumu 1.560 eur. Uvedené potvrdila vo svojej výpovedi svedkyňa XXXXX dňa 13. 7. 2012, kde okrem iného uviedla, že deti núdzou netrpeli a že čin nemal pre ne trvalo nepriaznivé následky. Súčasťou vyšetrovacieho spisu sú aj fotokópie  peňažných  prevodov na vyššie uvedené sumy. 

Keďže obvinená celý dlh na výživnom uhradila a čin nemal trvalo nepriaznivé následky, podľa § 86 písm. a Tr. zák. nastali účinky účinnej ľútosti, kedy prokurátor musí trestné stíhanie podľa § 215 odsek 1 písm. h Tr. por., zastaviť. 

Preto som rozhodla tak, ako je uvedené vo výrokovej časti tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Zuzana Zuzelková
prokurátorka